CELEX: 62008CA0275
Language: et
Date: 2009-10-15 00:00:00
Title: Kohtuasi C-275/08: Euroopa Kohtu (neljas koda) 15. oktoobri 2009 . aasta otsus — Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Direktiiv 93/36/EMÜ — Riiklikud tarnelepingud — Mootorsõidukite registreerimiseks kasutatava tarkvara tarnimine — Läbirääkimistega menetlus hanketeadet avaldamata)

5.12.2009   
            
            
               ET
            
            
               Euroopa Liidu Teataja
            
            
               C 297/13
            
         Euroopa Kohtu (neljas koda) 15. oktoobri 2009. aasta otsus — Euroopa Ühenduste Komisjon versus Saksamaa Liitvabariik
   (Kohtuasi C-275/08) (1)
   
   (Liikmesriigi kohustuste rikkumine - Direktiiv 93/36/EMÜ - Riiklikud tarnelepingud - Mootorsõidukite registreerimiseks kasutatava tarkvara tarnimine - Läbirääkimistega menetlus hanketeadet avaldamata)
   2009/C 297/13
   Kohtumenetluse keel: saksa
   
      Pooled
   
   
      Hageja: Euroopa Ühenduste Komisjon (esindajad: G. Wilms ja D. Kukovec)
   
      Kostja: Saksamaa Liitvabariik (esindajad: M. Lumma ja N. Graf Vitzthum)
   
      Kohtuasja ese
   
   Liikmesriigi kohustuste rikkumine — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, (EÜT L 199, lk 1; ELT eriväljaanne 06/02, lk 110) artikli 6 koostoimes artikliga 9 rikkumine — Mootorsõidukite registreerimiseks kasutatava tarkvara rakenduse tarnelepingu ilma pakkumismenetluseta sõlmimine kahe avalik-õigusliku juriidilise isiku vahel, kes osutavad kohalikule omavalitsusele andmekäitlusteenuseid
   
      Resolutsioon
   
   
               1)
            
            
               Kuna Datenzentrale Baden-Württemberg sõlmis mootorsõidukite registreerimiseks kasutatava tarkvara tarnelepingu läbirääkimistega menetluses hanketeadet avaldamata, siis on Saksamaa Liitvabariik rikkunud nõukogu 14. juuni 1993. aasta direktiivist 93/36/EMÜ (millega kooskõlastatakse riiklike tarnelepingute sõlmimise kord) tulenevaid kohustusi.
            
         
               2)
            
            
               Mõista kohtukulud välja Saksamaa Liitvabariigilt.
            
         
      (1)  ELT C 223, 30.8.2008.